CELEX: 62008TN0180
Language: lt
Date: 2008-05-15 00:00:00
Title: Byla T-180/08 P 2008 m. gegužės 15 d. Giuseppe Tiralongo pateiktas apeliacinis skundas dėl 2008 m. kovo 6 d. Tarnautojų teismo nutarties byloje F-55/07 Tirangolo prieš Komisiją

5.7.2008   
            
            
               LT
            
            
               Europos Sąjungos oficialusis leidinys
            
            
               C 171/45
            
         2008 m. gegužės 15 d. Giuseppe Tiralongo pateiktas apeliacinis skundas dėl 2008 m. kovo 6 d. Tarnautojų teismo nutarties byloje F-55/07 Tirangolo prieš Komisiją
   
   (Byla T-180/08 P)
   (2008/C 171/86)
   Proceso kalba: italų
   Šalys
   
      Apeliantas: Giuseppe Tiralongo (Ladispolis, Italija), atstovaujamas advokatų F. Sciaudone, R. Sciaudone ir S. Frazzani
   
      Kita proceso šalis: Europos Bendrijų Komisija
   Apelianto reikalavimai
   
               —
            
            
               Panaikinti skundžiamą 2008 m. kovo 6 d. Nutartį byloje F-55/07 ir grąžinti bylą nagrinėti iš esmės Tarnautojų teismui, atsižvelgiant į nurodymus, kuriuos jam pateiks Pirmosios instancijos teismas;
            
         
               —
            
            
               Priteisti iš Komisijos bylinėjimosi išlaidas, patirtas šiame procese ir procese F-55/07.
            
         Apeliacinio skundo pagrindai ir pagrindiniai argumentai
   Grįsdamas savo reikalavimus, apeliantas nurodo:
   
               —
            
            
               klaidingą teismų praktikos teisių gynimo priemonių autonomijos srityje taikymą. Iš esmės Tarnautojų teismas klaidingai taikė teismų praktikoje suformuluotus principus, susijusius su žalos, patirtos dėl neteisėtų aktų, atlyginimu, atvejui, kai žala buvo patirta dėl neteisėtų veiksmų,
            
         
               —
            
            
               skundžiamos nutarties motyvavimo trūkumą aiškiai konstatuojant, jog trys ieškovės pateikti argumentai, kuriais grindžiamas Komisijos veiksmų neteisėtumas, iš tikrųjų susiję su kai kuriais neteisėtais aktais,
            
         
               —
            
            
               klaidingą teisimų praktikos teisių gynimo priemonių autonomijos srityje aiškinimą. Iš esmės Tarnautojų teismas klaidingai manė, jog teisių gynimo priemonių autonomijos principas nėra taikytinas šioje byloje,
            
         
               —
            
            
               motyvavimo trūkumą, kiek tai susiję su prašymu atlyginti neturtinę žalą. Nežiūrint daugelio ieškovės pateiktų išsamių argumentų siekiant įrodyti ryšį tarp patirtos neturtinės žalos ir Komisijos veiksmų, jokia skundžiamos nutarties nuostata neleidžia suprasti šių argumentų atmetimo motyvų.